Z A P I S N I K
16. sjednice Vijeća Mjesnog odbora Mlinovi održane 24. rujna 2026. 
Zagreb, Jahorinska ulica 5 s početkom u 19,00 sati

Nazočni članovi Vijeća:
Marko Erdeljac, Sendi Numan, Silva Vresk, Nevenka Jakopanec i Zlatko Domljan.

Predsjedava: Sendi Numan, predsjednik Vijeća.

Zapisnik vodi: Silva Vresk, potpredsjednica Vijeća

[bookmark: _Hlk219708029]Potpredsjednica Vijeća Silva Vresk snima sjednicu o čemu su svi nazočni obaviješteni. 


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Predsjednik Vijeća daje zapisnik 15. sjednice na verifikaciju.
Vijeće prihvaća tekst Zapisnika 15. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Zaključak o redovnom korištenju prostorija MS Mlinovi, Zagreb, Jahorinska 5 – donošenje zaključka – donošenje zaključka

	2. 
	Zaključak o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

	3. 
	Zaključak o stajalištima autobusne linije 140, Mihaljevac – Sljeme – donošenje zaključka

	4. 
	Pitanja, prijedlozi i obavijesti




Ad1. Zaključak o redovnom korištenju prostorija MS Mlinovi, Zagreb, Jahorinska 5 – donošenje zaključka – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk, Nevenka  Jakopanec i Zlatko Domljan, 

Vijeće jednoglasno odobrava redovno korištenje prostora u razdoblju od 24. rujna 2026. do 31. kolovoza 2026., bez naknade:
Dvorana, ZSSR „SPORT ZA SVE“ – Mladež i srednja dob, svaki ponedjeljak, srijeda i petak od 19,00 do 21,00 sati

Zaključak  o redovnom korištenju prostorija MS Mlinovi, Zagreb, Jahorinska 5 – donošenje zaključka – donošenje zaključka

(Zaključak se prilaže ovom zapisniku i njegov je sastavni dio.)

Ad2. Zaključak o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk, Nevenka  Jakopanec i Zlatko Domljan, 

Vijeće jednoglasno donosi

Zaključak  o davanju mišljenja na nacrt prijedloga Odluke o izmjeni Odluke o davanju u zakup i drugo korištenje površina javne namjene – donošenje zaključka

(Zaključak se prilaže ovom zapisniku i njegov je sastavni dio.)


Ad3. Zaključak o stajalištima autobusne linije 140, Mihaljevac – Sljeme – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk, Nevenka  Jakopanec i Zlatko Domljan, 

Vijeće jednoglasno donosi

Zaključak  o stajalištima autobusne linije 140, Mihaljevac – Sljeme – donošenje zaključka

(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti

1. Vijeće MO Mlinovi ponovno traži da se vozni red autobusne linije 101 i autobusne linije 102 vremenski ne preklapanju. Predlaže se da jedna autobusna linija prometuje s vremenom polaska u pola i puni sat a druga na 15 i 45 minuta jer bi na taj način linije bile učinkovitije a korisnici usluge zadovoljniji.

2. Vijeće MO Mlinovi je primilo na znanje očitovanje Gradskog ureda za mjesnu samoupravu, promet, civilnu zaštitu i sigurnost, Sektora za mobilnost od 15. lipnja 2026. godine u predmetu GČ Podsljeme, Mlinovi od kbr. 49 do kbr. 75 – analiza prometnih nesreća, da nisu suglasni s postavom uzdignutih ploha na navedenoj lokaciji. VMO Mlinovi se slaže sa zatraženim pojačanim nadzorom sigurnosti cestovnog prometa s naglaskom na kontrolu brzine na predmetnoj lokaciji kako je navedeno u istom dopisu. VMO Mlinovi predlaže postavljanje prometne kamere na navedenu lokaciju jer je praksa pokazala da je ista potencijalno opasna za sudionike u prometu.

3.Vijeće MO Mlinovi traži da se zamijeni prometni znak na križanju ulice Grašćica i ulice Mlinovi.

4.Vijeće MO Mlinovi traži ponovno postavljanje prometnih stupića na platou ispred dućana Spar u ulici Mlinovi (na mjesta gdje su već bili postavljeni). 

5. Vijeće MO Mlinovi ponovo traži da se u Jahorinskoj ulici očisti zelena površina na kčbr 273/Šestine. U srpnju 2026. godine poslan je dopis Hrvatskim vodama da očiste predmetnu površinu. Sada VMO Mlinovi traži slanje dopisa prema Gradu Zagrebu i ponovo na Hrvatske vode sa istim zahtjevom.

6. Vijeće MO Mlinovi traži da predstavnici Vodovoda i odvodnje dođu na uviđaj u Durmitorsku ulicu i naprave provjeru cjevovodnog sustava. Pitanje je zašto u kratkom roku na mikrolokaciji Durmitorska-Bitorajska ulica učestalo curi voda (Durmitorska ulica na 2 mjesta i u blizini spoja Durmitorske i Bitorajske ulice na 1 mjestu).

7. Vijeće MO Mlinovi ponovo traži da se dobiveni odgovori emailom prosljeđuju svim članovima MO a ne samo predsjedniku kako bi svi bili informirani.  


Sjednica je završila u 20:05 sati



KLASA: 024-08/26-003/1975
URBROJ: 251-13-11-4/019-26-2
Zagreb, 24. rujna 2026.

Zapisnik uredila:
Mirela Gašpert Bertić
Predsjednik
Vijeća Mjesnog odbora Mlinovi

Sendi Numan


Na temelju članka 9. Odluke o korištenju prostora mjesne samouprave (Službeni glasnik Grada Zagreba 20/26), članak 28. Poslovnika o radu Vijeća Mjesnog odbora Mlinovi i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora Mlinovi, na 16. sjednici, 24. rujna 2026., donijelo je
	
Z A K LJ U Č A K
o redovnom korištenju prostora

1. Vijeće je razmotrilo zaprimljene prijave za redovno korištenje prostora Mjesnog odbora Mlinovi.  

2. Vijeće odobrava redovno korištenje prostora u razdoblju od 24. rujna 2026. do 31. kolovoza 2026., bez naknade:
· Dvorana, ZSSR „SPORT ZA SVE“ – Mladež i srednja dob, svaki ponedjeljak, srijeda i petak od 19,00 do 21,00 sati 

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost.    


KLASA: 024-08/26-003/1975
URBROJ: 251-13-11-4/019-26-3
Zagreb, 24. rujna 2026. 



     
PREDSJEDNIK
VIJEĆA MJESNOG ODBORA MLINOVI
Sendi Numan


Na temelju članka 86. stavak 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Vijeće Mjesnog odbora Mlinovi na 16. sjednici, 24. rujna 2026. donijelo je 



[bookmark: _Hlk157431383]Z A K LJ U Č A K

o davanju mišljenja na Nacrt prijedloga Odluke o izmjeni Odluke o davanju 
u zakup i drugo korištenje površina javne namjene 


1. Vijeće je raspravljalo o Nacrtu prijedloga Odluke o izmjeni Odluke o davanju 
             u zakup i drugo korištenje površina javne namjene. 

2. Vijeće daje pozitivno mišljenje na Nacrt prijedloga Odluke o izmjeni Odluke o davanju u zakup i drugo korištenje površina javne namjene.
 
3. Vijeće je mišljenja da treba obavijestiti do zadnje sjednice prije samog događaja.
    
4. Ovaj zaključak dostaviti će se Vijeću Gradske četvrti Podsljeme i Gradskom uredu 
            za mjesnu samoupravu, promet, komunalne poslove, civilnu zaštitu i sigurnost.  



KLASA: 024-08/26-003/1975
URBROJ: 251-13-11-4/025-26-4
Zagreb, 24. rujna 2026. 
				
                
  PREDSJEDNIK 
                                                                                               VIJEĆA MJESNOG ODBORA
                                                                                                                 MLINOVI 

							                    	    Sendi Numan
                           

                      


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Mlinovi,  na 16. sjednici, 24. rujna 2026., donijelo je
									
	
 
Z A K LJ U Č A K
o stajalištima autobusne linije 140, Mihaljevac – Sljeme     


1. Vijeće je raspravljalo o stajalištima autobusne linije 140.          

2. Vijeće traži da autobus na liniji 140, Mihaljevac – Sljeme stane na postojećim stajalištima autobusne linije 102 Mihaljevac – Britanski trg, na potezu nakon Šestinskog lagvića do Mihaljevca kako se stanovnici Mlinova i Šestina ne bi morali voziti skroz do Mihaljevca i onda se vraćati autobusnom linijom 102.  
    
3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, komunalne poslove, civilnu zaštitu i sigurnost.  



KLASA: 024-08/26-003/1975
URBROJ: 251-13-11-4/025-26-5
Zagreb, 24. rujna 2026. 
				
                
  PREDSJEDNIK 
                                                                                               VIJEĆA MJESNOG ODBORA
                                                                                                                 MLINOVI 

							                    	    Sendi Numan
                           

                      

